open-index/open-wikipedia-markdown huggingface dataset:
Խաղաղության համալսարան

**Խաղաղության համալսարան** (), համալսարան Կոստա Ռիկայում, որը հիմնադրվել է 1980 թվականին, որպեսզի «մարդկությանն ապահովի խաղաղության հարցերով միջազգային բարձրագույն ուսումնական հաստատությամբ, ինչպես նաև բոլոր մարդկանց միջև ամրապնդի փոխըմբռնման, հանդուրժողականության և խաղաղ գոյակցության ոգին, ժողովուրդների միջև խթանի համագործակցությունը և նպաստի միջազգային խաղաղությանն ու առաջընթացին ուղղված խոչընդոտների ու սպառնալիքների նվազեցմանը` համապատասխան Միավորված ազգերի կազմակերպության կանոնադրության մեջ ամրագրված ազնիվ նպատակների»։

Ներկայումս կամպուսում ուսանում է 37 երկրներից 124 ուսանող։ Ուսուցման լեզուն անգլերենն է, սակայն համալսարանի շատ աշխատակիցներ խոսում են իսպաներեն, և համալսարանի գրադարանի ռեսուրսների մեծ մասը հասանելի չէ անգլերենով։

## Պատմություն
Խաղաղության համալսարանի ստեղծման մասին առաջարկն առաջ է քաշել Կոստա Ռիկայի նախագահ Ռոդրիգո Կարասոն ՄԱԿ-ի գլխավոր ասամբլեայի 33-րդ նստաշրջանի ժամանակ։ ՄԱԿ-ի գլխավոր քարտուղարը նշանակել է Խաղաղության համալսարանի միջազգային հանձնաժողով, որը կազմել է Խաղաղության համալսարանի և Խաղաղության համալսարանի դաշնագրի հաստատման վերաբերյալ միջազգային համաձայնագիր։ Այս փաստաթղթերն ընդունվել են 1980 թվականի դեկտեմբերի 5-ին` ՄԱԿ-ի գլխավոր ասամբլեայի 35-րդ նստաշրջանի ժամանակ, և ուժի մեջ մտել 1981 թվականի ապրիլի 7-ին։

1981 թվականի մարտի 6-ին ստեղծվել է Խաղաղության համալսարանի խորհուրդը, որը համալսարանի կառավարման մարմինն է։ Խորհրդի առաջին նախագահը Ռոդրիգո Կարասոն է։ Խորհրդում ընդգրկված է 15 անդամ, որոնք հաստատված են ՄԱԿ-ի գլխավոր քարտուղարի կողմից։

## Տես նաև
* Միավորված ազգերի կազմակերպություն

## Ծանոթագրություններ

## Արտաքին հղումներ
* Պաշտոնական կայք
* Global Network for Upeacebuilders: UPEACE Alumni Network Website 
* UPEACE Council
* Peace and Conflict Monitor 
* UPEACE Newsflash
* The US Association for the University for Peace
* UPEACE Centre for Executive and Professional Education 
* UPEACE Prospectus
* Earth Charter Initiative 
* German Anabin list of the Central Department for Foreign Degrees

Կատեգորիա:1980 հիմնադրված կրթական հաստատություններ
Կատեգորիա:Խաղաղության և հակամարտության ուսումնասիրություն
Կատեգորիա:ՄԱԿ-ի մասնագիտացված գործակալություններ
Կատեգորիա:ՄԱԿ-ի կողմից հիմնված կազմակերպություններ
Կատեգորիա:Խաղաղություն
Грустная Песня (երգ)

«**Грустная Песня**», ռուսական հիփ-հոփ-կատարող Thrill Pill-ի երգ` երգիչ Եգոր Կրիդի և վիդեոբլոգեր ու ռեփ-կատարող Ալիշեր Մորգենշտերնի մասնակցությամբ, որը թողարկվել է 2019 թվականի նոյեմբերի 1-ին Warner Music Russia լեյբլում։ Սինգլը հասել է Genius-ի առաջին հորիզոնականին և մտնում է Thrill Pill-ի «Откровения» ստուդիական ալբոմի մեջ։

## Նախապատմություն
2019 թվականի օգոստոսի 14-ին Thrill Pill-ը իր ինստագրամում հրապարակել է սնիփեթը։ Սեպտեմբերի 7-ին արտիստն Սանկտ Պետերբուրգում՝ «Маятник Фуко» փառատոնի ժամանակ առաջին անգամ կատարել է երգ, որտեղ էլ հայտարարել է ապագա «Откровения» ալբոմի անվանումը։ Եգոր Կրիդը Twitch-ում իր հեռարձակման ժամանակ պատմել է, որ նոյեմբերի 1-ին կթողարկվի համատեղ տեսահոլովակ, և որ դա կլինի «լեգենդար կոլաբ»։

## Տեսահոլովակ
Երաժշտական տեսահոլովակը թողարկվել է սինգլի թողարկման օրը՝ օրվա ընթացքում հավաքելով ավելի քան մեկ միլիոն դիտում։

Տեսահոլովակը պատրաստել են Աերաթ Ֆաթախովը և Սվետլանա Լակին, որոնք պատրաստել են նաև Եգոր Կրիդի նախորդ՝ «Сердцеедка» տեսահոլովակը։

Մեկ շաբաթվա ընթացքում տեսահոլովակը կարողացել է հավաքել 10 միլիոն դիտում։

## Չարթեր

## Ծանոթագրություններ

Կատեգորիա:2019 սինգլներ
Կատեգորիա:Ռուսերեն երգեր
Իլյումինատներ

thumb|Գրքի վրա նստած միներվայի բուն՝ Բավարիայի իլյումինատների կողմից գործածվող խորհրդանիշ
**Իլյումինատներ** (, ), կամ **լուսավորված** (), տարբեր ժամանակներում տարբեր միավորումների (շքանշանների, եղբայրությունների, աղանդների, հասարակությունների) օկուլտային-փիլիսոփայական ուղղվածության՝ առեղծվածային բնույթի, տարբեր աստիճանի թույլատրելի կամ գաղտնի, հաճախ ընդդիմության մեջ եղած քաղաքական և կրոնական (կղերական) իշխանությունների վերաբերյալ։

Առավել հաճախ տերմինը օգտագործվում է պրոֆեսոր Ադամ Վեյսգաուփի Բավարիայի իլյումինատների ընկերության անդամների նկատմամբ։

Այս տերմինը օգտագործվում է նաև կոնսպիրոլոգիական տեսություններում, որոնք ենթադրում են որոշակի գաղտնի կազմակերպության գոյության մասին, որը գաղտնի կերպով ղեկավարում է պատմական գործընթացը։

## Բավարիայի իլյումինատների հասարակություն
thumb|200px|Ադամ Վեյսգաուպ
Բավարիայի իլյումինատների հասարակություն կամ շքանշան (), XVIII դարի գերմանական գաղտնի հասարակություն, որը հիմնադրվել է 1776 թվականի մայիսի 1-ին Ինգոլշտադտում փիլիսոփա և աստվածաբան Ադամ Վեյսգաուպտի կողմից (1748-1830), որը դեիզմի հայտնի կողմնակից է։ Նա մտադիր էր օգտագործել իր կազմակերպությունը այդ ուսմունքի տարածման և հանրահռչակման, ինչպես նաև եվրոպական լուսավորության դարաշրջանի լիբերալ գաղափարների համար։

Պաշտոնապես իլյումինատների նպատակն էր հայտարարել մարդկության կատարելագործումը «նոր Երուսաղեմի կառուցման» միջոցով։
Այն իլյումինատների պատմության մեջ ամենահայտնի հասարակություններից մեկն է։

## Իլյումինատները կոնսպիրոլոգիայում
Բավարական իլյումինատների և գաղտնի հասարակությունների հետ ընդհանրապես կապվում էին դավադրությունների բազմաթիվ տեսություններ։ Առավել հաճախ, քանի որ գաղտնի հասարակությունների մոտիվացիան էր համաշխարհային տիրապետությունը՝ մարդկանց, գիտությունների և ֆինանսական ռեսուրսների վերահսկողությունը։

## Տես նաև
* Մասոնություն
* Գաղտնի կազմակերպություն

## Ծանոթագրություններ

## Արտաքին հղումներ
* Proofs of a Conspiracy Against all the Religions and Governments of Europe Carried on in the Secret Meetings of Free Masons, Illuminati and Reading Societies

Կատեգորիա:Մասոնական կազմակերպություններ
Կատեգորիա:Մասոնականություն
Մինի սերիալ

**Մինի սերիալ** (անգլ. miniseries), գեղարվեստական կամ վավերագրական ստեղծագործություն՝ բաղկացած նախապես ծրագրավորված սերիաների շարքից, որը իրենից ներկայացնում է ավարտված պատմություն և նախատեսված է հեռուստատեսության ցուցադրման համար։

## Հյուսիսային Ամերիկա
Հյուսիսային Ամերիկայում մինի սերիալների պատմությունը սկսվել է քսաներորդ դարի 70-ականների սկզբին՝ ութ մասից բաղկացած «Ազգային երազանք» գրքերի շարքի էկրանավորումից հետո, ինչպես նաև վեց մասից բաղկացած «Թագավորական աթոռ VII»-ից հետո։ Այդ ժամանակաշրջանում «Էմմի» մրցանակաբաշխության շրջանակներում ստեղծվել է «Լավագույն մինի սերիալ» անվանակարգը, որը առաջին տարիներին անվանվում էր՝ «Սահմանափակ հեռանկարով Լավագույն սերիալ»։ 1981 թվականին նաև «Ոսկե Գլոբուս» մրցանակաբաշխությունը ստեղծել է «Լավագույն մինի սերիալ կամ հեռուստասերիալ» անվանակարգը։

Մինի սերիալների արտադրության գագաթնակետի է հասել 70-ականների վերջին և 90-ականների սկզբին՝ 12 սերիաներից բաղկացած «Հարուստ, աղքատ» վարկանշային և քննադատորեն հաջողված մինի սերիալից հետո։ Այն ցուցադրվել է ABC հեռուստաալիքով 1976 թվականի սկզբին, յոթ շաբաթների ընթացքում՝ սկսած փետրվարի 1-ից և հետագա համանման խոշոր նախագծերը նորաձևություն մեջ է մտցրել։ Հաջորդ տարի էկրաններ է բարձրացել ամենահաջողված մինի սերիալը՝ «Արմատները», որին հետևում էին մոտ 130 միլիոն հեռուստադիտողներ՝ երկրի բնակչության հիսուն տոկոսը, ինչը մինչ այժմ այս նախագիծը դարձնում է պատմության մեջ երրորդ ամենավարկանշային նախագիծը՝ «M*A*S*H» և «Dallas» հեռուստասերիալներից հետո։ Ընդհանուր առմամբ, մինի սերիալները, առաջին հերթին, նկարահանվում էին որպես հայտնի ստեղծագործությունների կամ պատմական իրադարձությունների էկրանավորումներ։

Ընդհանուր առմամբ, 1990-ականներին և 2000-ականներին մինի սերիալների ձևաչափը գրեթե գոյություն չուներ, նրա վերածնունդը սկսվել է 2012-2013 թվականներին՝ «Հեստֆիլդը և Մակքոյները» և «Աստվածաշունչը» հսկայական վարկանիշային նախագծերի հաջողությունից հետո։ 2013-2014 թվականներին մի քանի հեռուստաալիքներ միանգամից որոշել են վերադառնալ մինի սերիալի ձևաչափին՝ դասական կես եթերաշրջանով դրամաների անհաջողություններից հետո։

## ԽՍՀՄ և հետխորհրդային երկրներ
ԽՍՀՄ-ում առավել հաճախ դասական սերիալների փոխարեն արտադրվում էին բազմասերիանոց «հեռուստատեսային ֆիլմեր» (առաջին հայրենական բազմասերիանոց գեղարվեստական հեռուստաֆիլմը «Կանչում ենք մեզ կրակի վրա»-ն էր, որը նկարահանվել է 1965 թվականին «Մոսֆիլմ» կինոստուդիայի կողմից), որոնք, ըստ արևմտյան չափանիշների, համարվում էին մինի սերիալներ, որպես կանոն, ունեին հստակ սյուժետային շրջանակներ կամ հիմնված էին այս կամ այն գրական ստեղծագործության վրա, իսկ դրանց սցենարը սովորաբար ամբողջությամբ գրված էր նկարահանումները սկսելուց առաջ։

## Մեծ Բրիտանիա
Մեծ Բրիտանիայում օգտագործվում է «serial» տերմինը, որը տարբերվում է բազմասերիանոց հեռուստասերիալների տերմինից (անգլ. series կամ անգլ. TV show):

Ըստ էության, այս տերմինը նույնն է, ինչ ամերիկյան «մինի սերիալը» կամ սովետական հեռուստատեսային ֆիլմը։ Անգլիական հեռուստատեսությունը ճնշող մեծամասնությամբ արտադրում է սերիալների կարճեցրած եթերաշրջաններ՝ հիմնականում բաղկացած երեքից վեց սերիաներից։

## Տես նաև
* Հեռուստասերիալ
* Հեռուստաֆիլմ

## Ծանոթագրություններ

Կատեգորիա:Հեռուստասերիալներ
Կատեգորիա:Հեռուստատեսային ժանրեր
Կատեգորիա:Հեռուստատեսային տերմինաբանություն
Truth Hurts

**«Truth Hurts»**, ամերիկացի հիփ հոփ երգչուհի Լիզզոյի երգը, որը թողարկվել է 2017 թվականի սեպտեմբերի 19-ին Nice Life և Atlantic Records լեյբլներում։ Թողարկվելուց անմիջապես հետո երգը հիթ-շքերթներում չի ընդգրկվել, սակայն ավելի ուշ հայտնի է դարձել ՏիկՏոկ ծառայության վիրուսային տեսահոլովակում տարածվելու շնորհիվ։ Լիզզոյի Cuz I Love You երրորդ ստուդիական ալբոմի թողարկումից հետո երգը հայտնվել է հիթ-շքերթներում և գլխավորել Billboard Hot 100 հիթ-շքերթը։ Երգի հաջողությանը նպաստել է նաև «Someone Great» ֆիլմի մեջ հայտնվելը (2019)։ Երգի տեսահոլովակը ՅուԹյուբում ավելի քան 160 միլիոն դիտում է հավաքել։

## Տեղեկություն երգի մասին
Երաժշտական առումով ստեղծագործությունը ներկայացնում է դաշնամուրային լուպ։ Երգի տեքստում պատմվում է ռոմանտիկ հարաբերությունների խնդիրների մասին։ 

2019 թվականի փետրվարին երգը համացանցային մեմ է դարձել ՏիկՏոկ ծառայությունում, որտեղ օգտատերերը սկսել են իրենց պարոդիական տեսահոլովակներ ստեղծել «I just took a DNA test, turns out I’m 100 %» երգի տողերի վրա՝ պատկերելով տարբեր ազգությունների ու ինքնությունների հետ կապված կարծրատիպեր։ Ինքը՝ Լիզզոն, նման տեսանյութ է տեղադրել ՏիկՏոկի iHeartRadio-յի պաշտոնական ալիքում։

Երգը կոմերցիոն հաջողության է հասել թողարկումից երկու տարի անց, 2019 թվականին այն կարողացել է հայտնվել Billboard Hot 100 հիթ-շքերթում, իսկ հետո գլխավորել այն։ Երգը ներառվել է նաև Կանադայի (8-րդ հորիզոնական), Մեծ Բրիտանիայի, Բելգիայի, Նոր Զելանդիայի, Ավստրալիայի հիթ-շքերթներում։

«Truth Hurts» երգի տեսահոլովակը ստեղծվել է Բրուք Քենդիի մասնակցությամբ։ Տեսահոլովակում երգչուհին հանդես է գալիս հարսնացուի դերում, իսկ վերջում ամուսնանում է ինքն իր հետ։

## Քննադատություն
Pitchfork հրատարակության գնահատականում ասվում է, որ երգչուհու խարիզման նրան թույլ է տալիս առանձնանալ այլ կատարողների ֆոնին։ Դրական գնահատական է տվել նաև DIY ամսագիրը։

## Ստեղծագործությունների ցանկ
**Երաժշտության ներբեռնում**

# «Truth Hurts»՝ 2:53
# «Truth Hurts» (DaBaby Remix) (DaBaby-ի հետ համատեղ)՝ 3:17
# «Truth Hurts» (CID Remix)՝ 2:58

## Հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

## Արտաքին հղումներ
* Truth Hurts - imusic.am
* 

Կատեգորիա:2017 երգեր
Կատեգորիա:2017 սինգլներ
Կատեգորիա:Billboard Hot 100 գլխավորած սինգլներ
Կատեգորիա:Լիզզոյի սինգլներ
Կատեգորիա:Սինգլներ այբբենական կարգով
Օգյուստ Լուի Լյումիեր

**Օգյուստ Լուի Մարի Նիկոլա Լյումիեր** (, ), իր եղբոր՝ Լուիի հետ միասին համարվում է կինոյի հիմնադիրը, ֆրանսիական կինոարդյունաբերության և կինոռեժիսուրայի հիմնադիր։ Այն ժամանակ, երբ եղբայր Լուին զբաղվում էր հիմնականում կինեմատոգրաֆի տեխնիկական կողմով և գյուտարարությամբ, Օգյուստ Լյումիերը կատարում էր կազմակերպչի և մենեջերի դերը և, ըստ կինոգետների տվյալների, նկարահանել է ընդամենը մեկ ժապավեն։

## Կենսագրություն
thumb|180px|left|Օգյուստ Լյումիեր (ձախից) իր եղբոր հետ
Կինոյի առաջին հրապարակային վճարովի նիստը եղբայրների կողմից տրվել է 1895 թվականի դեկտեմբերի 28-ին Փարիզի Կապուցինոկ բուլվարում գտնվող հնդկական «Գրան Կաֆե» սրահում։ Առաջին սեանսներում Լյումիեր եղբայրները ցուցադրել են տեսարաններ, որոնք հիմնականում նկարահանվել են բնապայմաններում՝ «Բանվորների ելքը Լյումիեր եղբայրների գործարանից», «Մանկան նախաճաշ», «Կարմիր ձկների որս», «Վոլտիժովում», բեմադրված կատակերգական «Քաղաքական ջրող» սկետչը և այլն։ 1896 թվականին եղբայրները իրենց գյուտով կատարեցին համաշխարհային շրջագայություն՝ այցելելով Լոնդոն, Նյու Յորք և Բոմբեյ։

Ի պատիվ Օգյուստի և նրա եղբոր Լուիի, անվանվել է Լյումիեր (775) աստերոիդը, որը բացվել է 1914 թվականին։

1995 թվականին Ֆրանսիայի բանկը ստիպված էր դադարեցնել Լյումիեր եղբայրների դիմանկարներով 200-Ֆրանկի նոր թղթադրամի թողարկումը։ Այս որոշումը պայմանավորված էր Վիշի կոլաբորացիոնիստական ռեժիմի հետ։ Երկրորդ համաշխարհային պատերազմի տարիներին եղբայրների համագործակցության մանրամասները կապված են սկանդալի հետ։ Ավագ եղբորը՝ Օգյուստին, Մարշալ Պետենը նշանակել է Լիոնի քաղաքային խորհրդում, իսկ կրտսերը՝ Լուին, դարձել է Ազգային խորհրդի անդամ և ֆրանսիական կամավորների ֆաշիստական լեգեոնի հովանավորներից մեկը՝ բոլշևիզմի դեմ։ Չնայած արդեն տպագրվել է 17 միլիոն թղթադրամ, տպաքանակը ոչնչացվել է։

## Ընտանիք և երեխաներ
Օգյուստն ամուսնացել է 1893 թվականին Մարգարետ Վինկլերի հետ, որի քույրը՝ Մարգարեթ Ռոզան ամուսնացել է Օգյուստ եղբոր՝ Լուիի հետ։ Օգյուստն ու Մարգարեթը ունեին երկու երեխա։

* Անդրե Լյումիեր (դուստր) - (1894-1918) հայտնի է այն բանի շնորհիվ, որ ունեցել է գլխավոր դեր պատմության առաջին ֆիլմերից երկուսի մեջ` «երեխայի նախաճաշը» (որտեղ ծնողները կերակրում են նրան գդալից) և «ոսկե ձկների բռնում» (որտեղ նա գրիչով փորձում է որսալ ոսկե ձկների ակվարիումից, և հայրը պահում է նրան)։ Անդրեն մահացել է 1918 թվականին գրիպի համաճարակից։
* Անրի Լյումիեր (որդի) - (1897-1971) ինժեներ և ավիատոր։ Երկրորդ համաշխարհային պատերազմից առաջ շարունակեց հոր և հորեղբոր կինեմատոգրաֆիական գործը։

## Տես նաև
* Լուի Ժան Լյումիեր
* Լյումիեր եղբայրներ

## Արտաքին հղումներ
* Լյումիեր ինստիտուտի պաշտոնական կայք
* Ռեժիսոր Օգյուստ Լումիերի կենսագրությունը և ֆիլմագրությունը 
* Օլեգ Կովալովի հոդվածը Լյումիեր եղբայրների մասին 
* Աշխարհում առաջին ֆիլմը

## Ծանոթագրություններ

Կատեգորիա:Անձինք նամականիշերի վրա
Կատեգորիա:Երկարակյացներ
Կատեգորիա:Հոլիվուդյան փառքի ծառուղի
Կատեգորիա:Ֆրանսիայի Գիտությունների ակադեմիայի թղթակից անդամներ
Կատեգորիա:Ֆրանսիացի գյուտարարներ
Կատեգորիա:Ֆրանսիացի գործարարներ
Կատեգորիա:Ֆրանսիացի կենսաբաններ
Կատեգորիա:Ֆրանսիացի կինոգործիչներ
Կատեգորիա:Ֆրանսիացի կինոռեժիսորներ
Կատեգորիա:Ֆրանսիացի ճարտարագետներ
Վեբ սերիալ

**Վեբ սերիալ** (անգլ. Web series), սերիալների մի տեսակ, որը թողարկվում է համացանցում, սակայն հետագայում հնարավոր է հայտնվի հեռուստատեսությունում։ Մեկ սերիան հաճախ անվանում են վեբ սերիա։

## Նկարագրություն
Այս ժանրի սերիալների հայտնիությունը վերջին ժամանակներում աճում է, չնայած նրան, որ հայեցակարգը նոր չէ։ Առաջին վեբ սերիալը ստեղծել է ամերիկացի պրոդյուսեր Սքոթ Զաքարին 1995 թվականին, այն անվանվել է՝ «Homicide: Second Shift»: Վեբ սերիալների ինտենսիվ արտադրությունը սկսվել է 1997 թվականին, սակայն ավելի ուշ դադարեցվել է ֆինանսական և տեխնոլոգիական սահմանափակուման պատճառով։

Վեբ սերիալների հայտնիության աճի պատճառներ կարելի է համարել համացանցի հասանելիությունը և հոսքային հոլովակների տեխնոլոգիաների բարելավվումը։ Սա հնարավորություն է տվել անկախ արտադրողներին ստեղծել ցածր բյուջետային ֆիլմեր և սերիալներ և համացանցի միջոցով տարածել դրանք։ Վերջին շրջանում նույնիսկ խոշոր հեռուստաընկերությունները օգտագործում են համացանցը՝ որպես իրենց հեռուստատեսային շոուների տարածման, ինչպես նաև համացանցի համար զանգվածային տեղեկությունների և շոուների մշակման միջոց։

Վեբ սերիալները ամենից հաճախ սիրողական են համարվում, սակայն կան նաև պրոֆեսիոնալներ, օրինակ «Վարորդներ» («Drivers»), որտեղ մասնակցություն է ունեցել Մակոլեյ Կալկինը։

## Պատմություն
2004-2006 թվականներին հայտնիություն են ձեռք բերել մի քանի անկախ վեբ սերիալներ, մասնավորապես Rooster Teeth Productions ընկերության կողմից ստեղծված «Կարմիրները ընդդեմ Կապույտների» սերիալը, որը համարվում է ամենաերկարատև վեբ սերիալը։ Սերիալները, որոնք հիմնականում տարածվում են այնպիսի տեսանյութերի հոսթինգների միջոցով, ինչպիսիք են՝ ՅուԹյուբ, RuTube, Vimeo, ինչպես նաև սոցիալական ցանցերի միջոցով։ «Կարմիրները ընդդեմ Կապույտների» սերիալը դիտել են ավելի քան 100 միլիոն օգտատերեր։ «Սեմի յոթ ընկերները» սերիալը, որը թողարկվել է 2006 թվականի ամռանը, առաջադևվել է «Էմմի» մրցանակաբաշխությունում և արգելվել է համացանցում, քանի որ սերիալի հեղինակային իրավունքները ձեռք է բերել Մայքլ Այսները։ Վեբ սերիալները արտադրվում և հաջողություն են ունենում ոչ միայն ԱՄՆ-ում, այլ նաև նախկին սովետական երկրներում, օրինակ, «Mr. Freeman» սերիալը The Best of Blogs միջազգային մրցույթի ժամանակ ճանաչվել է «Լավագույն վիդեոբլոգ», իսկ մանկական «Ծիծաղի ավտոբուս» սքեչը հաղթել է «Рыбий Глаз» 11-րդ միջազգային կինոփառատոնի «Սինեմա» անվանակարգում։ 2017 թվականին Ռուսաստանը գործարկել է վեբ սերիալներին նվիրված առաջին ռեսուրսը՝ The Digital Reporter-ը։

## Տես նաև
* Համացանցային մեմ

## Ծանոթագրություններ

Կատեգորիա:Համացանցային մշակույթ
Կատեգորիա:Հեռուստատեսային ժանրեր
Կատեգորիա:Հեռուստատեսային տերմինաբանություն
Կատեգորիա:ՅուԹյուբ
Ալիովսաթ Սադիղով

**Ալիովսաթ Շիրալի օկլի Սադիղով** (, ), ադրբեջանցի օպերային երգիչ, Ադրբեջանական ԽՍՀ վաստակավոր արտիստ (1943), Ադրբեջանական ԽՍՀ ժողովրդական արտիստ (1956), երկու անգամ «Պատվո» շքանշանի դափնեկիր։

## Կենսագրություն
Ալիովսաթ Սադիկովը ծնվել է 1906 թվականի դեկտեմբերի 21-ին Նուխայում (այժմ՝ Շեքի)։ Նրա տեմբրը քնարական տենոր էր։ 1928-1930 թվականներին սովորել է Ադրբեջանի պետական կոնսերվատորիայում (ներկա Բաքվի երաժշտական ակադեմիա)։ 1930 թվականին ավարտելուց հետո նա սկսել է իր կարիերան՝ որպես Ադրբեջանի Օպերայի և բալետի պետական թատրոնի մենակատար։

Ուզեիր Հաջիբեկովի դասական օպերաների քնարական հերոսների դերը կարևոր դեր է խաղում Ալիովսաթ Սադիղովի ստեղծագործության մեջ։ Նա շատ հիշարժան դերեր խաղացել է Ադրբեջանի Օպերայի և բալետի թատրոնի բեմում։ Լավագույններից են՝ Մաջնուն, Իբն Սալամ, Զեյդ («Լեյլի և Մեջնուն», Ուզեիր Հաջիբեկով), Քյարամ («Ասլի և Քյարամ», Ուզեիր Հաջիբեկով), Էյվազ («Քյոռօղլի», Ուզեիր Հաջիբեկով), Գարիբ («Աշուղ Գարիբ», Զուլֆիկար Հաջիբեկով), Աշուղ Սեմեդ («Շահսենեմ», Ռեյնգոլդ Գլիեր), Շախ Իսմայիլ («Շախ Իսմայիլ», Աբդուլ Մագոմաև) և այլք։

Ստեղծագործական նվաճումների համար Ալիովսաթ Սադիղովին շնորհվել է 1944 թվականի հուլիսի 17-ին Ադրբեջանի վաստակավոր արտիստի պատվավոր կոչում, իսկ 1956 թվականի դեկտեմբերի 20-ին՝ ժողովրդական արտիստ։

Ալիովսաթ Սադիղովը մահացել է 1970 թվականի նոյեմբերի 17-ին Բաքվում։

## Ծանոթագրություններ

## Աղբյուրներ
* Təhmirazqızı, S. Sənətin Əliövsət zirvəsi /S.Təhmirazqızı //Mədəniyyət.-2010.- 22 dekabr.- S. 12.

Կատեգորիա:Ադրբեջանցի երգիչներ
Կատեգորիա:Ադրբեջանական ԽՍՀ ժողովրդական արտիստներ
Կատեգորիա:Պատվո շքանշանի ասպետներ (Ռուսաստան)
Խորհրդարանական ընտրություններ Մեծ Բրիտանիայում (2019)

**Արտահերթ [[Միացյալ Թագավորության խորհրդարան|խորհրդարանական]] ընտրություններ [[Մեծ Բրիտանիա]]յում**, որոնք անցկացվել են 2019 թվականի դեկտեմբերի 12-ին։

Ընտրության արդյունքներով` պահպանողականներն ստացել են 365 ընտրաձայն, վերջին անգամ նման արդյունք կուսակցությունն ստացել է 32 տարի առաջ՝ Մարգարետ Թետչերի վարչապետության ժամանակ։ Լեյբորիստներն ստացել են 202 ընտրաձայն, որը 1935 թվականից ի վեր կուսակցության վատագույն արդյունքն էր։

## Նախապատմություն
2016 թվականի հունիսի 23-ին կայացել է Մեծ Բրիտանիայի՝ Եվրոպական միությունում անդամակցության հարցով հանրաքվեն, որտեղ ընտրողների 51.9 %-ը ցանկություն է հայտնել դուրս գալ Եվրոպական միությունից։ Դրանից հետո վարչապետ Դևիդ Քեմերոնը հրաժարական է տվել, իսկ նոր վարչապետ է դարձել Թերեզա Մեյը, որն սկսել է Եվրոպական միությունից Մեծ Բրիտանիայի դուրս գալու գործընթացը` Բրեքսիթը։ 2017 թվականի հունիսին անցկացվել են արտահերթ ընտրություններ, որոնց արդյունքում Մեյը պահպանել է կառավարության ղեկավարի պաշտոնը։ Սակայն Բրեքսիթի հետ կապված խնդիրների պատճառով 2019 թվականի մայիսին նա նույնպես հրաժարական է տվել։ Հուլիսին Մեծ Բրիտանիայի պահպանողական կուսակցության նոր առաջնորդ է ընտրվել Բորիս Ջոնսոնը, որը նույնպես ստանձնել է վարչապետի պաշտոնը։

Դառնալով վարչապետ` Ջոնսոնը երեք անգամ առաջարկել է անցկացնել արտահերթ ընտրություններ, սակայն ամեն անգամ Համայնքների պալատը հրաժարվել է դրանից։ Արդյունքում, հոկտեմբերի 28-ին Լիբերալ-դեմոկրատական և Շոտլանդիայի ազգային կուսակցությունների կողմից առաջարկվել է խորհրդարանի լուծարման և արտահերթ ընտրությունների անցկացման մասին օրինագիծը, իսկ հաջորդ օրն այն հաստատվել է կառավարության կողմից (բացառությամբ ընտրությունների օրվա, քանի որ նախապես առաջարկվել էր դրանք անցկացնել դեկտեմբերի 9-ին, իսկ վերջում դրանք նշանակվել են դեկտեմբերի 12-ին)։ Ամսաթիվը դեկտեմբերի 9-ի փոխող ուղղումը ձախողվել է 315 ձայնի գերակշռությամբ` 295 ձայնի դիմաց։ Օրինագծի վերաբերյալ վերջնական որոշումն ընտրվել է 438 կողմ և 20 դեմ ձայներով։

## Մասնակիցներ
Թեկնածուների մեծ մասը քաղաքական կուսակցության ներկայացուցիչներ են, որոնք պետք է գրանցվեն ընտրական հանձնաժողովի քաղաքական կուսակցությունների գրանցամատյանում։ Այն թեկնածուները, որոնք գրանցված կուսակցությանը չեն պատկանում, կարող են իրենց «անկախ» անվանել կամ ընդհանրապես չանվանել։

### Մեծ Բրիտանիա
Մեծ Բրիտանիայում խորհրդարանական ընտրություններին մասնակցող հիմնական կուսակցություններն են.

### Հյուսիսային Իռլանդիա
Բրիտանական մի շարք կուսակցություններ գործում են Հյուսիսային Իռլանդիայում (ներառյալ` Լեյբորիստական և Պահպանողական կուսակցությունները)։ Հյուսիսային Իռլանդիայի հիմնական կուսակցությունները կապված չեն Մեծ Բրիտանիայի մնացած հատվածներում գործողների հետ։ Հյուսիսային Իռլանդիայի որոշ կուսակցություններ գործում են համաիռլանդական հիմունքներով (այսինքն` նրանք միաժամանակ գործում են ինչպես Հյուսիսային Իռլանդիայում, այնպես էլ Իռլանդիայի Հանրապետությունում)։

## Նշումներ

## Ծանոթագրություններ

Կատեգորիա:2019 ընտրություններ
Կատեգորիա:Խորհրդարանական ընտրություններ Մեծ Բրիտանիայում
Կատեգորիա:2019 ընտրություններ Եվրոպայում
Կատեգորիա:Մեծ Բրիտանիայի քաղաքականություն
Նարդոս ամուսնություն

**Նարդոս ամուսնություն** (), կեղծ ամուսնություն տարբեր սեռի պատկանող երկու մարդկանց միջև, որոնց դեպքում մեկ կամ երկու զուգընկերները նույնասեռականներ են կամ բիսեքսուալներ։ Նման ամուսնությունը կարող է կնքվել իր իսկական սեռական կողմնորոշումը «քողարկելու» նպատակով, որպեսզի խուսափի սոցիալական խարանումը կամ ազգականների հետ կապված խնդիրները։ Նաև այն կարող է կնքվել «ավանդական ընտանիք» ստեղծելու համար, կարիերայի աստիճաններով առաջ շարժվելու կամ պետության կողմից ամուսնության մեջ գտնվող քաղաքացիների համար սահմանված որոշակի արտոնություններ ձեռք բերելու նպատակով։ Հոմոսեքսուալների ամուսինները նույնասեռական ժարգոնով անվանում են «մորուք» (). «Նարդոս ամուսնություններում» ամուսնալուծությունների տոկոսը բավականին մեծ է։

## Ամուսնության պատճառները
Հոմոսեքսուալ մարդկանց բազմասեռ ամուսնությունների մեջ մտնելու կարևորագույն պատճառներից մեկը ընտանիք և երեխաներ ունենալու ցանկությունն է։ Մեկ այլ գործոն է ներքին հոմոֆոբիան և «նորմալ դառնալու ցանկությունը»։

Նարդոս ամուսնությունների մեջ ամուսինների միջև հաճախ զարգանում են ներդաշնակ հարաբերություններ՝ հիմնված բարեկամության և պլատոնական սիրո վրա։ Որոշ նույնասեռականներ, որոնք որոշել են նարդոսի ամուսնություն կնքել, իրենց կողմնորոշման մասին հայտնում են ապագա ամուսիններին և կանանց՝ մինչև հարսանիքը, մյուսները՝ արդեն ամուսնությունից հետո։ Ընդ որում, իմանալով ամուսնու միասեռական արկածների մասին, մարդիկ կարող են իրենց խաբված զգալ և ծանր անհանգստանալ դրա պատճառով։ Շատ հետերոսեքսուալ մարդիկ, սակայն, ամուսնանում են հակառակ սեռի նույնասեռականների հետ, կատարում են այդ քայլը լիովին գիտակցաբար։

## Տես նաև
* Կեղծ ամուսնություն
* Նույնասեռ ամուսնություն

## Գրականություն
* Frederick W. Bozett: Հոմոսեքսուալ ծնողներ — Praeger, New York 1987. — ISBN 0-275-92541-2

## Ծանոթագրություններ

Կատեգորիա:Ամուսնության տեսակներ
Կատեգորիա:ԼԳԲՏ
Կատեգորիա:Սեռական կողմնորոշում և հասարակություն
Սոն Քան

**Սոն Քան** (), հարավկորեացի դերասան։

## Կարիերա
Նա հեռուստատեսային դեբյուտը կատարել է 2017 թվականին «Ստախոսը և նրա սիրեցյալը» ռոմանտիկ կատակերգությունում, որտեղ նա պատկերել է գլխավոր հերոսի մանկության ընկերոջ դերը։ Նույն թվականին նա նկարահանվել է «Տղամարդը խոհանոցում» ընտանեկան դրամայում, որի հեռարձակումն ավարտվել է 2018 թվականին։ Նա նաև հայտնվել է երկու երաժշտական տեսահոլովակում՝ The Ade ակուստիկ «Քաղցր ամառային երեկո» դուետով և «Սիրո պատմություն»՝ Սուրանի կողմից։ Նա մասնակցել է Նամո դերասանի «Introduction to Rookies» երկրպագուների ժողովին 2017 թվականի հուլիսի 8-ին՝ O Սոն Հունի և Լի Յո Ջինի հետ միասին։ Տոմսերը վաճառվել են 30 վայրկյանում։ Մեկ շաբաթ անց նա նորամուտը նշեց «Գեղեցիկ վամպիր» ֆիլմում"։

Սոնը վարել է Inkigayo-ի հեռարձակման երաժշտական ծրագիրը 2018 թվականի փետրվարի 18-ից մինչև հոկտեմբերի 28-ը՝ Seventeen Mingyu խմբի և DIA խմբի Չժոն Չե Յոնի հետ։ Նույն թվականին Նա Սան Ֆրանցիսկոյում հյուրախաղերի է ներկայացել Salty Tour հեռուստածրագրով՝ Լի Սուն Գյուի և Չանյոլի հետ։ Նա նաև դարձավ  էստրադային շոու «Village Survival, the Eight»-ի մասնակից։ Նա առաջադրվել է «Rookie Award» անվանակարգում SBS Entertainment Awards 12-րդ մրցանակաբաշխության ժամանակ՝ Inkigayo և Village Survival, the Eight-ում իր աշխատանքների համար։

2019 թվականին Սոնը հատուկ դեր է կատարել tvN-ի «Դիպչիր քո սրտին» տասներեքերորդ դրվագում։ Նա նաև համաձայնել է երկրորդ պլանի դեր խաղալ «Երբ դևը քեզ կանչում է անունով» ֆիլմում, որը Գյոթեի «Ֆաուստի» վարկածն է։ Նա ստացել է իր առաջին գլխավոր դերը Նեթֆլիքսի «Սիրո ազդանշան» հեռուստասերիալում։

2020 թվականին Սոնը պատրաստվում է նկարահանվել «Քաղցր տուն» ֆիլմում՝ հարմարեցված նույն անունով վեբ-կայքից։

## Ֆիլմագրություն
### Film

### Հեռուստասերիալ

### Էստրադային

### Երաժշտական տեսահոլովակներ

## Մրցանակներ և անվանակարգեր

## Ծանոթագրություններ

## Արտաքին հղումներ
* Song Kang at Namoo Actors 
* Song Kang
* 
* Song Kang

Կատեգորիա:Հարավկորեացի դերասաններ
Կատեգորիա:Հարավկորեացի երգիչներ
Կատեգորիա:Հարավկորեացի հեռուստատեսային դերասաններ
Կատեգորիա:Հարավկորեացի մոդելներ
Ամուսնական պատմություն (ֆիլմ, 2019)

**«Ամուսնական պատմություն»** (), ռեժիսոր և սցենարիստ Նոա Բաումբախի ֆիլմ, որը լույս է տեսել 2019 թվականին։ Ֆիլմի պրեմիերան կայացել է 2019 թվականի նոյեմբերի 6-ին Վենետիկի կինոփառատոնի ժամանակ։ Ֆիլմը թողարկվել է սահմանափակ վարձույթով 2019 թվականի նոյեմբերի 6-ից։

## Սյուժե
Չարլի և Նիկոլ Բարբերների, թատերական ռեժիսորի և նրա առաջատար դերասանուհու ընտանիքում տարաձայնություններ են սկսվել։ Ամուսիններն այդպես էլ չեն կարողացել լուծել իրենց խնդիրները սիրով և աստիճանաբար եկել են ամուսնալուծության որոշման։ Չարլին և Նիկոլը ցանկանում էին պահպանել ջերմ հարաբերությունները, սակայն իրավիճակը թեժացել է, երբ իրավաբանները միջամտել են գործին։ Բացի այդ, Նիկոլը նոր դեր է ստացել Լոս Անջելեսի հեռուստատեսային նախագծում, իսկ Չարլին որոշել է մնալ Նյու Յորքում։ Նրանք նաև պետք է լուծեին իրենց փոքրիկ որդու խնամակալության հարցը։ Արդյունքում նրանք կրկին ստիպված են վերադառնալ շփմանը առանց միջնորդների։

## Դերերում
* Սքարլեթ Յոհանսոն՝ *Նիկոլ*
* Ադամ Դրայվեր՝ *Չարլի*
* Լորա Դերն՝ *Նորա Ֆենշոու, Նիկոլի փաստաբան*
* Ռեյ Լիոտա՝ *Ջեյ Մարոտա, Չարլիի փաստաբան*
* Մերիթ Ուիվեր՝ *Քեյսի*
* Մարկ Օ՛Բրայեն՝ *Քարթեր*
* Ալան Ալդա՝ *Բերթ Սպից, Չարլիի փաստաբան*
* Ջուլի Հեգերթի՝ *Սանդրա*
* Կայլ Բորնհեյմեր՝ *Թեդ*

## Արտադրություն
Ֆիլմի նկարահանումները տեղի են ունեցել 2018 թվականի հունվարից մինչև ապրիլ Նյու Յորքում և Լոս Անջելեսում։

## Թողարկում
«Ամուսնական պատմություն» ֆիլմի համաշխարհային պրեմիերան տեղի է ունեցել Վենետիկի կինոփառատոնում 2019 թվականի օգոստոսի 29-ին, ինչպես նաև այն ցուցադրվել է Տելուրիդայի կինոփառատոնում 2019 թվականի օգոստոսի 31-ին և Տորոնտոյի միջազգային կինոփառատոնում 2019 թվականի սեպտեմբերի 8-ին, որտեղ այն զբաղեցրել է առաջին հորիզոնականը «Հանդիսատեսի համակրանք» անվանակարգում։ Նա նաև ուշադրության կենտրոնում էր Նյու Յորքի կինոփառատոնում 2019 թվականի հոկտեմբերի 4-ին և BFI Լոնդոնյան կինոփառատոնում 2019 թվականի հոկտեմբերի 6-ին։ Նեթֆլիքսը այն սահմանափակ վարձույթով թողարկել է կինոթատրոններում, սկսած 2019 թվականի նոյեմբերի 6-ից, նախքան ֆիլմը հեռարձակելը, սկսած 2019 թվականի դեկտեմբերի 6-ից։

## Քննադատություն
Rotten Tomatoes կայքում ֆիլմը ունի 100% վարկանիշ 13 քննադատների գնահատականով և 10-ից 9,17 միջին գնահատական։ Metacritic կայքում ֆիլմի գնահատականը 100-ից 94 է 11 գնահատականների հիման վրա, ինչը համապատասխանում է «ընդհանուր ճանաչում» կարգավիճակին։

## Մրցանակներ և պարգևներ

## Ծանոթագրություններ

## Արտաքին հղումներ
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2019 դրամա ֆիլմեր
Կատեգորիա:2019 ֆիլմեր
Կատեգորիա:BAFTA մրցանակի դափնեկիր ֆիլմեր
Կատեգորիա:Netflix-ի արտադրության ֆիլմեր
Կատեգորիա:Ամերիկյան անկախ ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Նյու Յորքում նկարահանված ֆիլմեր
Կատեգորիա:Ֆիլմեր դերասանների մասին
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմեր դիսֆունկցիոնալ ընտանիքների մասին
Հրապարակայնության հանրահավաք

**Հրապարակային հանրահավաք** (), 1965 թվականի դեկտեմբերի 5-ին Մոսկվայի Պուշկինսկայա հրապարակում այլախոհների և նրանց համակիրների կողմից անցկացված հանրահավաք։ Այն դարձավ հետպատերազմյան ԽՍՀՄ-ում առաջին հանրային զուտ քաղաքական ցույցը։

## Հանրահավաքի կազմակերպիչներ և ընթացք
Հանրահավաքը կազմակերպել էին մաթեմատիկոս Ալեքսանդր Եսենին-Վոլպինը, ֆիզիկոս Վալերի Նիկոլսկին (1938-1978), նկարիչ Յուրի Տիտովը և նրա կինը՝ Ելենա Ստրոևան։ Դրան մասնակցում էին նաև այլ այլախոհներ (մասնավորապես՝ Յուրի Գալանսկովը, Վլադիմիր Բուկովսկին, Օլեգ Վորոբյովը), ուսանողներ և գրողներ։ Դեկտեմբերի 5-ը պատահականորեն չի ընտրվել, այդ օրը ԽՍՀՄ-ում նշվում էր Խորհրդային Սահմանադրության օրը։ Հանրահավաքի հիմնական կարգախոսը մինչ այդ ձերբակալված Անդրեյ Սինյավսկու և Յուլի Դանիելի առաջիկա դատավարության հրապարակայնության պահանջն էր։ Բողոքի ցույցի մասնակիցները նաև պաստառներ էին բարձրացրել կոչ անելով «հարգել Խորհրդային Սահմանադրությունը»։ Հանրահավաքի ժամանակ «Քաղաքացիական կոչ»-ը, հավաքի կազմակերպիչներին և համակիրներին էր բաժանել Եսենին-Վոլպինի կողմից պատրաստված թռուցիկներ։ Հանրահավաքին մասնակցում էր մոտ 200 մարդ։ Մի քանի րոպե անց հանրահավաքը ցրվեց ՊԱԿ-ի կողմից, ձերբակալվեցին մոտ 20 ցուցարար (Ալեքսանդր Եսենին-Վոլպին, Յուրի Գալանսկով, Ապոլոն Շուխտ և ուրիշներ)։ Նրանց հարցաքննությունը տևեց երկու ժամ, այնուհետև արդյունքում մասնակիցները ազատ արձակվեցին։

Ըստ նրա հիշողությունների, հանրահավաքին մասնակցում էր գրող Վառլամ Շալամովը։ Նա չէր միացել հիմնական խմբին, կանգնել էր որոշակի հեռավորության վրա և մնացել աննկատ ու հասցրել էր ժամանակին հեռանալ։

## Հանրահավաքի հետևանքներ
Հանրահավաքի որոշ մասնակիցներ (Ալեքսանդր Դրանով, Օլեգ Վորոբյով) ազատվեցին ինստիտուտներից, մնացածը մշակվեցին կուսակցական և կոմերիտական ժողովներում։

Մեկ տարի անց «հրապարակային հանրահավաքի» հիշատակին նվիրված միտինգ էր կազմակերպվել, հետագայում էլ ամեն տարի ցուցարարները շարունակում էին հավաքվել Պուշկինի հուշարձանի մոտ մինչև Սահմանադրության օրը 1977 թվականի հոկտեմբերի 7-ը տեղափոխելը։ 1995 թվականին «Հուշահամալիր»-ը հրատարակեց հանրահավաքի մասնակիցների հուշերի ժողովածուն։ 1965 թվականի դեկտեմբերի 5-ին անցկացված հանրահավաքը նկարագրված է նաև «Նրանք ընտրել են ազատությունը» վավերագրական ֆիլմում։

## Ծանոթագրություններ

## Արտաքին հղումներ
* Сборник воспоминаний участников митинга
* Битвы на правовом поле неправового государства

Կատեգորիա:Մարդու իրավունքները ԽՍՀՄ-ում
Կատեգորիա:Հալածանքներ ԽՍՀՄ-ում
Կալիֆոռնիայի ճագար

**Կալիֆոռնիայի ճագար** (), նապաստակների ընտանիքին պատկանող կաթնասուն, ապրելով Հյուսիսային Ամերիկայի խաղաղօվկիանոսյան ափի երկայնքով։ Հատուկ լատինական անուն է տրվում ամերիկացի բնագետ Ջոն Բախմանի (1790-1874) պատվին։

## Բնութագիր
Կալիֆոռնիայի ճագարը մինչև 50 սմ երկարություն և 4 կգ է կշռում։ Մարմնի վերևի մասի գույնը շագանակագույնից մուգ շագանակագույն է, որովայնը և պոչի տակ գտնվող հատվածը սպիտակ գույնի են։ Պոչը, ականջներն ու ոտքերը համեմատաբար կարճ են, ոտքերը ՝ կարճ, մի փոքր ծածկված մազերով։

## Տրածվածություն
Տեսակների բաշխման տարածքը տարածվում է ԱՄՆ-ի խաղաղօվկիանոսյան ափին ՝ Կոլումբիայից հարավ, Օրեգոնի և Կալիֆոռնիայի տարածքով մինչև Կալիֆոռնիայի թերակղզին։ Լեռնաշղթայի արևելյան սահմանը հասնում է Սիերա Նևադա։

Տեսակը բնակվում է լանդշաֆտներում, խիտ գերաճած լանդշաֆտի թփում։

## Սնուցում
Կալիֆոռնիայի ճագարները հիմնականում կերակրվում են խոտերով և բույսերի կանաչ մասերով, ինչպես նաև հատապտուղներով։ Սննդամթերքի որոնման դեպքում նրանք ունակ են բարձրանալ փոքր թփեր և ծառեր։

## Բուծում
Բուծման սեզոնը կախված է վաղ կամ ուշ եղանակներից։ Հյուսիսային Օրեգոնում այն սովորաբար սկսվում է փետրվարին և ավարտվում օգոստոսին, Կալիֆոռնիայում ՝ տևում է դեկտեմբերից մայիս կամ հունիս ամիսներին։ Ձագերի միջին հաշիվը կազմում է 2-8 ձագ և Օրգոնում և Կալիֆոռնիայում միչև չորս ձագ։ Հղիության ժամանակահատվածը տևում է 27–32 օր։ Մեկ տարի շարունակ էգը ունենում է մոտ 5-6 հղիություն, յուրաքանչյուրում մինչև 8 ճագար։

## Ծանոթագրություններ

## Պատկերասրահ


Պատկեր:Sylvilagus bachmani 01035t.JPG
Պատկեր:Riparian brush rabbitt sylvilagus bachmani riparius.jpg
Պատկեր:Riparian brush rabbits (5257980631).jpg
Պատկեր:American Rabbit.jpg
Պատկեր:Brush Rabbit range.png
Պատկեր:Riparian brush rabbit (5614738360).jpg
Պատկեր:Brush rabbit (23394810831).jpg
Պատկեր:Brush rabbit (23109337569).jpg
Պատկեր:The quadrupeds of North America (Plate CVIII) (white background).jpg
Պատկեր:Riparian brush rabbit (7263794746).jpg


## Գրականություն
* Joseph A. Chapman, John E. C. Flux (Hrsg.): *[http://data.iucn.org/dbtw-wpd/edocs/1990-010.pdf Rabbits, Hares and Pikas. Status Survey and Conservation Action Plan.] * International Union for Conservation of Nature and Natural Resources (IUCN), Gland 1990; S. S. 99. ISBN 2-8317-0019-1.
* Joseph A. Chapman: Sylvilagus bachmani. In: Mammalian Species. 34, 1974, S. 1-4 PDF

Կատեգորիա:Ամերիկյան ճագարներ
Կատեգորիա:Կաթնասուններ
Կատեգորիա:Հարավային Ամերիկայի կաթնասուններ
Կատեգորիա:Ճագարներ
Կատեգորիա:Նապաստակներ
Կամալա Ներու

**Կամալա Ներու** (, ի ծնե՝ Կաուլ, ), հնդիկ պետական և քաղաքական գործիչ, Հնդկաստանի ժողովրդա-ազատագրական շարժման գործիչ։ Հնդկական ազգային կոնգրեսի անդամ։

Ջավահառլալ Ներուի կինը, Ինդիրա Գանդիի մայրը։

## Կենսագրություն
Կամալա Կաուլը ծնվել է 1899 թվականի օգոստոսի 1-ին Դելիում, Բրիտանական Հնդկաստան՝ Ռաջպատի և Ջավահառլալ Կաուլի ընտանիքում։ Կամալալն ունեցել է երկու եղբայր՝ Չանդ Բահադուր Կաուլ և Կայլաս Նատ Կաուլ, և քույր՝ Սվարուպ Կատջու։ Կամալայի կրթությունն անցկացվել է տանը՝ ուսուցիչների վերահսկողության ներքո։
մինի|ձախից|Կամալայի և Ջավահառլալ Ներուի հարսանիքը։
1916 թվականի փետրվարի 8-ին, հինդուիստական տոնի օրը, որը նշանավորում է գարնան սկիզբը, 17-ամյա Կամալա Կաուլը ամուսնացել է Ջավահառլալ Ներուի հետ, որը նրանից տարիքով 9 տարի մեծ էր։ Հարսանիքից մեկ տարի անց, 1917 թվականի նոյեմբերի 19-ին, նրանք ունեցել են միակ դստերը, որին անվանել են Ինդիրա։ 1926 թվականի նոյեմբերին Կամալան ունեցել է որդի, որն ապրել է ընդամենը մեկ շաբաթ։

1930 թվականին, Հնդկական ազգային կոնգրեսի գրեթե բոլոր ղեկավարների և տասնյակ ակտիվիստների ձերբակալումից հետո, հնդիկ կանայք միացել են անգլիական կառավարության դեմ պայքարին։ Կամալան ղեկավարում էր Ալահաբադի բոլոր կանանց, և նրանք միաբանորեն համաձայնվում էին նրա որոշումների և խորհուրդների հետ։ Գյուղացիները, բանվորները, կանայք և բնակչության ստորին շերտերը ցույցեր էին կազմակերպում անգլիական կառավարության դեմ, բոյկոտում էին անգլիական խանութները, այրում անգլիական ապրանքները։ Հետո Ջավահառլալ Ներուն գրել է. «Ես երբեք չեմ մոռանա, թե ինչպիսի խորը հուզմունք է պաշարել մեզ, երբ մենք, այդ ժամանակ գտնվելով Նայինի բանտում, իմացանք այդ մասին։ Այնպես անսահման էինք մենք հպարտանում կանանցով Հնդկաստանի։ Մենք գրեթե ի վիճակի չէինք դրա մասին խոսալու, քանի որ մեր սրտերը լիքն էին, իսկ աչքերը՝ արցուքներով խավարված»։ 1931 թվականի առաջին օրը Կամալուին առաջին անգամ ձերբակալել են։ Բանտարկության ժամանակ նա ասել է. «Ես անչափ ուրախ և հպարտ եմ նրանով, որ հետևում եմ իմ ամուսնու քայլերին»։ Մոտիլալ Ներուն գովել է հարսնացուին. «Ապրես կին։ Հենց այսպիցի կին էր հետք Ջավահառլալին»։

Կամալա Ներուն մահացել է 1936 թվականի փետրվարի 28-ին Լոզանում, Շվեյցարիա՝ երկար հիվանդությունից հետո՝ 36 տարեկան հասակում։

## Ծանոթագրություններ

Կատեգորիա:20-րդ դարի կին քաղաքական գործիչներ
Կատեգորիա:Անկախության ակտիվիստներ
Կատեգորիա:Հնդիկ ակտիվիստներ
Կատեգորիա:Հնդիկ պետական գործիչներ
Կատեգորիա:Հնդկական ազգային կոնգրեսի անդամներ
Կատեգորիա:Հնդկաստանի կին քաղաքական գործիչներ
Կատեգորիա:Տուբերկուլոզից մահացածներ
Ուկրաինայի նախարարների կաբինետ

**Ուկրաինայի նախարարների կաբինետ,** Ուկրաինայի գործադիր իշխանության բարձրագույն մարմին։ Նախարարների կաբինետի ղեկավարն է վարչապետը, որը նշանակվում է Ուկրաինայի Գերագույն ռադայի կողմից՝ Ուկրաինայի նախագահի ներկայացմամբ։ Փոխվարչապետներն են առաջին փոխվարչապետը և հինգ փոխվարչապետ։ Կառավարության կազմի մեջ են մտնում նաև նախարարները, որոնք գլխավորում են համապատասխան նախարարություններն ու «առանց պորտֆելի» նախարարը (Ուկրաինայի նախարարների կաբինետի նախարարը), որը չի գլխավորում նախարարությունը, բայց ձայնի իրավունք ունի կառավարության նիստերում։

## Ընթացիկ կազմ

## Ծանոթագրություններ

Կատեգորիա:Ուկրաինայի կառավարություն
«Կինոաշուն» ազգային կինոյի փառատոն

**«Կինոաշուն» ազգային կինոյի փառատոն**, ազգային կինոյի ամենամյա հայկական կինոփառատոն, որն ավանդաբար անցկացվել է աշնանը։ Կազմակերպվել է Հայաստանի ազգային կինոկենտրոնի կողմից, Հայաստանի Մշակույթի նախարարության աջակցությամբ։

## Պատմություն
Փառատոնը կազմակերպվել է Հայաստանի ազգային կինոկենտրոնի կողմից, Հայաստանի Մշակույթի նախարարության կողմից։ Ըստ Ազգային կինոկենտրոնի տնօրեն Գևորգ Գևորգյանի՝ «Կինոաշունի» նպատակը ոչ միայն կինոյի ու հանդիսատեսի միջև կապի վերականգնումն է, այլև հայկական ժամանակակից ֆիլմերը հանդիսատեսին ներկայացնելը։ Նա նշել է, որ հոկտեմբերը հայտարարվելու է ազգային կինոյի ամիս, և «Կինոաշունը» անցկացվելու է ամեն տարի, ինչպես մայրաքաղաքում, այնպես էլ՝ հանրապետության մարզերում։ Հայաստանի Մշակույթի նախկին նախարար Հասմիկ Պողոսյանը փառատոնի մասին ասել է. 

Երաժիշտ Արա Գևորգյանը խոսելով փառատոնի մասին, ասել է. 

Առաջին փառատոնը անցկացվել է 2010 թվականի հոկտեմբերի 11-ից նոյեմբերի 10-ը, Երևանում և Հայաստանի մարզերում։ Փառատոնի շրջանակներում ներկայացվել են հայկական արտադրության ինչպես ժամանակակից, այնպես էլ՝ խորհրդային տարիների ֆիլմեր։ Փառատոնի ընթացքում կազմակերպվել են նաև հայ կինոգործիչներին նվիրված հոբելյանական միջոցառումներ, կլոր սեղաններ և սեմինարներ։

Ազգային կինոյի երկրորդ փառատոնը, որը նվիրվել է Հայաստանի անկախության 20-ամյակին, անց է կացվել 2011 թվականի սեպտեմբերի 24-ից հոկտեմբերի 28-ը, Հայաստանի երրորդ նախագահ Սերժ Սարգսյանի հովանու ներքո։ Ի տարբերություն Կինոաշուն 2010-ի, որի շրջանակներում ֆիլմերի դիտումներն անց էին կացվել հանրապետության միայն մի քանի մարզերում, երկրորդ փառատոնի ընթացքում ֆիլմեր ցուցադրվել են Հայաստանի բոլոր մարզերում։ Կինոփառատոնի շրջանակներում նշվել է հայտնի հայ կինեմատոգրաֆիստներ Դմիտրի Կեսայանցի և Հովիկ Հախվերդյանի հոբելյանները, ինչպես նաև՝ երեք գրքերի շնորհանդեսներ։

### Անցկացված կինոփառատոններ
* Կինոաշուն 2010
* Կինոաշուն 2011

## Ծանոթագրություններ

## Արտաքին հղումներ
* ԿԻՆՈԱՇՈՒՆ 2012
* Ավարտվեց Կինոաշուն 2013-ը
* Ազգային կինոյի «Կինոաշուն»
* Կինոցուցադրություններ՝ սահմանամերձ գյուղերում
* «Կինոաշուն» կինոամիսը մեկնարկեց
* Կինոաշուն 2015 

Կատեգորիա:Կինոփառատոներ Հայաստանում
Տակդիր

thumb|կտորի տակդիր
**Տակդիր** (խոսակցական լեզվով՝ պամպերս), ներքնազգեստի տեսակ, որը նախատեսված է մեզի ներծծման համար, որպեսզի արտահագուստը չկեղտոտվի։ Հիմնականում կիրառվում է երեխաների, տիեզերագնացների, մոնտաժողների, օդաչուների, լեռնագնացների, ջրասուզակների, անկողնային հիվանդների կողմից։

## Տակդիրների տեսակները
Ըստ նյութի տեսակի՝ տակդիրները լինում են․
* Կտորից
**Եռանկյուն
** Ուղղանկյուն
* Միանգամյա օգտագործման՝ հիմքը՝ ցելյուլոզա, ներծծող նյութը՝ գերներծծող․
** Կպչուկով
** Առանց կպչուկի
* Բազմանգամյա օգտագործման. և՛ հիմքը, և՛ ներծծող նյութը կտորից են, հիմնականում մի քանի շերտով․
** Կոճակագամով
** Առանց կոճակագամի
* Ներդրուկով, որի դեպքում որպես հիմք հանդիսանում է ներքնազգեստը և գերներծծող նյութը։
* Համակցված՝ հիմքը կտորից է, ունի նաև գերներծծող մաս։

## Օգտագործման ձև
Սովորաբար տակդիրն իրենից ներկայացնում է կտորի կամ թանզիֆի եռանկյունաձև կարվածք, որոնք իրար վրա շարված են մի քանի շերտով։ Հիմնականում կիրառվում է փոքր երեխաների խնամքի համար։ Տակդիրն այնպես են հագցնում երեխային, որ նրա եռանկյունաձև հատվածը համապատասխանի երեխայի գոտկային հատվածին, իսկ միջանկյալ մասն անցնի երեխայի ոտքերի միջով։
Տակդիրն ամրացվում է կպչուկների օգնությամբ։
Մեկ այլ տարբերակով տակդիրն ամրացնում են գնդասեղի օգնությամբ՝ որովայնի շրջանում։
Վարտիք տակդիրներն ամրացվում են կպչուկների օգնությամբ և հագնում են՝ որպես սովորական վարտիք, որոշների վրա կան ցուցիչներ, որոնք ցույց են տալիս, թե երբ պետք է փոխվի տակդիրը։

## Տակդիրի խնամք
Բազմանգամյա օգտագործման տակդիրի խնամքը ժամանակակից պայմաններում շատ հեշտ է։ Այն լվացվում է, որի ընթացքում մաքրվում է մեզն ու կեղտը։ Կարելի է այն լվանալ և ձեռքով և լվացքի մեքենայով՝ սովորական լվացքի փոշիով։ Մի շարք հեղինակներ խորհուրդ են տալիս օգտագործել հատուկ օրգանական լվացքի փոշիներ։ Կարևոր է , որ լվանալուց հետո այն լավ պարզաջրվի։ Լվացքի մեքենայով լվանալիս պետք է գոնե կրկնակի պարզաջրել։ Լվանալուց հետո տակդիրները պետք է չորացնել սովորական պայմաններում։
Երկրորդ խնդիրը միկրոկենսաբանական մաքրությունն ապահովելն է։ Այս խնդիրը լուծվում է տակդիրն արդուկով երկու կողմից լավ արդուկելով՝ բարձր ջերմաստիճանով։

## Բարուրային մաշկաբորբ
Մանկական պրակտիկայում տակդիրների մի շարք տեսակների կիրառումից հաճախակի են հանդիպում մաշկի կարմրություն և բորբոքում, հիմնականում աճուկի հատվածում։ Պատճառը մեզի հետ շփումն է։
Այս երևույթն անվանում են մաշկաբորբ։ Բուժման հիմնական մեթոդն այն է, որ հնարավորինս նվազեցնում են մաշկի շփումը մեզի հետ, օգտագործում են որակյալ միանգամյա տակդիրներ։ Կիրառում են նաև մաշկի վերականգնողական միջոցներ (խոնավացում, յուղում են վնասված հատվածը)։

## Ծանոթագրություններ

Կատեգորիա:Անձնական հիգիենայի պարագաներ
Կատեգորիա:Ներքնազգեստ
Ֆալճի

**Ֆալճի**, գյուղ Տրապիզոնի վիլայեթի Լազիստանի գավառում, Համշենի գավառակում։ Բնակչության մեծ մասը մահմեդականացված հայեր էին։

## Տես նաև
* Տրապիզոնի նահանգի հայաբնակ բնակավայրեր

## Ծանոթագրություններ

Կատեգորիա:Համշենի գավառակի բնակավայրեր
Կատեգորիա:Լազիստանի գավառի բնակավայրեր
Կատեգորիա:Օսմանյան կայսրության հայաբնակ գյուղեր
Վարդի թերթերից մուրաբա

**Վարդի թերթերից մուրաբա**, աղանդերի տեսակ, որը ստանում են վարդագույն կամ կարմիր վարդի թերթիկները շաքարավազի հետ եփելուց։ Տարածված է Արևելյան երկրներում, հաճախ հանդիպում է Եվրոպայում (Ֆրանսիայում, Իտալիայում), Պորտուգալիայում։ Թուրքական խոհանոցում անվանվում է *«գյուլբեշեկեր»*։

Խոհարարության մեջ օգտագործելու համար հատկապես պիտանի են՝ , , ,  տեսակները, կարող են օգտագործվել նաև խորշոմավոր մասրենու, մայիսյան մասրենու և այլ տեսակների տերևները։

Մուրաբան պատրաստելու համար կտրում են ծաղկաթերթիկների ստորին սպիտակ մասը, հեռացնում են չորացածները, մաղելով կամ թափահարելով աառանձնացնում են ծաղկափոշին։

Պատրաստված թերթիկները լվանանում են սառը ջրով։ Ծաղկաթերթերից, ջրից և շաքարավազից եփում են օշարակ, որի մեջ բնական գույնը պահպանելու և շաքարապատումից խուսափելու համար ավելացնում են կիտրոնաթթու կամ կիտրոնի հյութ։ Շաքարավազի փոխարեն կարելի է օգտագործել սորբիտ։

Վարդի թերթերից մուրաբայի սննդային արժեքը, նրա մեջ պարունակվող վիտամինների քանակությունը կախված են բաղադրատոմսից, վարդի տեսակից, օգտագործված տերևներից, դրանց աճեցան պայմաններից և այլ գործոններից։ Այսպես՝  վարդի թարմ թերթիկներից պատրաստված 40 % շաքարավազ պարունակող մուրաբայի սննդային արժեքը 100 գրամ չոր քաշի համար 452,38 կալորիա է, սպիտակուցների պարունակությունը 11,86 %, ճարպերինը՝ 15,50 %, ածխաջրածիններինը՝ 66,36 %։

40 % շաքարավազ կամ 40% սորբիտ պարունակող վարդի թերթերից մուրաբան խորհուրդ է տրվում դիաբետով հիվանդներին՝ցածր կալորիականությամբ դիետաների համար։

## Ծանոթագրություններ

## Գրականություն
* 
* 

## Արտաքին հղումներ
* 

Կատեգորիա:Աղանդեր
Կատեգորիա:Արևելյան խոհանոց
Սուրբծննդյան սվիտեր

մինի|2016 թվականի սուրբծննդյան սվիտերներ
**Սուրբծննդյան սվիտեր** (), վառ գունավորմամբ և թեմատիկ ապլիկացիաներով հագուստ, որն ավանդաբար հագնում են Սուրբ Ծննդյան նախօրեին։ Արևմտյան սուրբծննդյան մշակույթի մի մասն է։

## Պատմություն
Նախքան 1950-ական թվականներին վառ ու խոշոր փաթիլների նկարներով սվիտերների մասսայական արտադրությունը և վաճառքը, տաք սվիտերները գործում էին ընտանիքի անդամները։ Այդ ժամանակ ակտիվորեն զարգանում էր սուրբծննդյան առևտրայնացումը։ Սվիտերները ներկայացվում էին որպես տատիկի գործած սուրբծննդյան նվեր։

Մեծ Բրիտանիայում և Իռլանդիայում սուրբծննդյան սվիտերը ճանաչում է ստացել 1980-ական թվականներից՝ հեռուստատեսությամբ ցուցադրվելուց հետո։ Հեռուստավար Բիլլ Քոսբին իր *The Cosby Show* հաղորդման ժամանակ սվիտերով նկարահանել է նիդերլանդացի մոդել Կուսա վան դեր Ակերային։

1990-2008-ական թվականներին սվիտերները նվիրվել են կատակով և կորցրել իրենց ժողովրդականությունը։ Դրա պատճառով 2001 թվականի «Բրիջիտ Ջոնսի օրագիր» ֆիլմի հերոսուհին ամաչում է նման նվերից։ Առաջին թեմատիկ երեկույթները *Commodore Ballroom*-ում անցկացրել են Քրիս Բոյդը և Ջորդան Բերչը, որոնք Վանկուվեր քաղաքից էին։ Այստեղ, սկսած այդ օրվանից, հավաքվում են «անճոռնի» սուրբծննդյան սվիտերներով () մարդիկ։ Ամեն տարի ԱՄՆ-ում անցկացվում են ամենաանճոռնի սուրբծննդյան սվիտերի մրցանակաբաշխություններ։

2010-ական թվականներին սուրբծննդյան սվիտերները վերդարձել են՝ դառնալով քեմփ գեղագիտության մի մասը։ Այդ ժամանակ էլ հեռուստահաղորդավար Ջիմի Ֆելոնը հորինում է «Սուրբծննդյան սվիտերների տասներկու օրը» հայտնի դարձած սյուժեն․ մինչև Սուրբ Ծնունդ մնացած տասներկու օրերի ընթացքում ամեն օր Սուրբծննդյան օրացույցի պատուհանից հանվում է սվիտեր, որը վիճակախաղի արդյունքում տրվում է հանդիսականներից մեկին։

2012 թվականին բրիտանական «The Daily Telegraph» թերթը սուրբծննդյան սվիտերն անվանել է «այս եղանակին անհրաժեշտ»։ Նորաոճության տներն էլ են ներկայացրել նաև իրենց սուրբծննդյան սվիտերները, և նույնիսկ Slayer մետալ-խումբը վաճառքի է հանել իր տարբերակը։

«Փրկենք երեխաներին» բարեգործական հիմնադրամն ամեն դեկտեմբեր անցկացնում է «Սուրբծննդյան սվիտերի օր»՝ «Աշխարհը դարձրու ավելի լավը սվիտերների հետ» նշանաբանով։

## Ծանոթագրություններ

Կատեգորիա:Սուրբծննդյան ավանդույթներ
Զահրա Կամալֆար

**Զահրա Կամալֆար** (), իրանցի փախստական կին, որը հայտնի դարձավ այն բանի համար, որ իր երկու երեխաների հետ տաս ամիս` 2006 թվականի մայիսից մինչև 2007 թվականի մարտի 14-ը ապրել է Մոսկվայի Շերեմետևո միջազգային օդանավակայանի տերմինալում։

## Պատմություն
Զահրա Կամալֆարը Իրանում քաղաքական ցույցերի մասնակից էր, որի համար նա ձերբակալվել էր 2004 թվականին, ինչպես նաև իր ամուսինը, որի հետագա ճակատագիրը, ըստ Իրան-Կանադա կոնգրեսի ներկայացուցչի, անհայտ է / (ըստ Զահրայի՝ նա մահապատժի է ենթարկվել 2005 թվականի գարնանը): Զահրայի հարազատների օգնությամբ, նրա երեխաները՝ դուստրը՝ Աննան և որդին՝ Դավուդը, 2005 թվականին հասցրել են փախչել Իրանի բանտից երկօրյա արձակուրդի ընթացքում և Թուրքիայով ու Ռուսաստանով հասել Գերմանիա։ Սակայն Ֆրանկֆուրտ ժամանելուց հետո գերմանական կառավարությունը մերժել է Կամալֆարի ընտանիքին քաղաքական ապաստան տալ։ Քանի որ ճամփորդական փաստաթղթերը կեղծ էին և ընտանիքը Ֆրանկֆուրտ էր ժամանել Մոսկվայից, նա գերմանական իշխանությունների կողմից արտաքսվեց Ռուսաստան։ Քանի որ Ռուսաստանի կառավարությունը նույնպես հրաժարվեց ընդունել նրանց, Զախրան և իր երեխաները սկզբում 13 ամիս անցկացրին «Շերեմետևո» օդանավակայանի արտաքսման կենտրոնում, իսկ դրա փակվելուց հետո էլ տաս ամիս անցկացրին օդանավակայանի տարանցիկ գոտում։ Այդ ամբողջ ժամանակահատվածում նրանք քնել են հատակին, լվացվել հանրային զուգարանում և սնվել ավիաընկերությունների նվիրատվությունների հաշվին։ Վիտամինների պակասից երեխաներն անընդհատ հիվանդանում էին։

2006 թվականի նոյեմբերին Ռուսաստանի իշխանությունները փորձեցին վերսկսել արտաքսման գործընթացը և Կամալֆար ընտանիքին ուղարկել Իրան, ինչի պատճառով Զահրան և Աննան փորձեցին ինքնասպան լինել։ Արտաքսմանը խոչընդոտում էին հասարակական կազմակերպությունների ներկայացուցիչները, որոնք դիմել էին ՄԱԿ-ի Փախստականների հարցերով գերագույն հանձնակատարի գրասենյակի օգնությանը։ Կամալֆար ընտանիքի պատմությունը հեռարձակվեց CNN հեռուստաալիքով։ 2007 թվականի հունվարին Զահրան և իր երեխաները բնակության թույլտվության խնդրանքով դիմեցին Կանադայի կառավարությանը, որտեղ 1997 թվականից բնակվում էր նրա եղբայր Նադերը։ Մարտ ամսին խնդրանքը բավարարվեց, և ընտանիքը չվերթով Մոսկվայից ուղարկվեց Տորոնտո, իսկ այնտեղից էլ Վանկուվեր։ Մամուլը կրկին անդրադարձավ Զահրա Կամալֆարի պատմությանը վեց տարի անց, երբ Մոսկվայի օդանավակայանում հայտնվեց նոր փախստական` Էդվարդ Սնոուդենը, առանց վավեր միջազգային անձնագրի։

## Ծանոթագրություններ

## Արտաքին հղումներ
* Иранская семья, живущая в московском аэропорту, прибудет в Канаду

Կատեգորիա:Իրացի փախստականներ
Կատեգորիա:Իրանից արտագաղթածներ
Մուսուլմանական Ամանոր

**Մուսուլմանական Ամանոր ** (), ըստ իսլամական օրացույցի՝ տարվա առաջին օրը (մուհարամ ամսվա առաջին օրը)։ Օրը տոնելու հատուկ տարբերակներ չկան։ Ավելին՝ ի տարբերություն քրիստոնյա երկրների՝ իսլամական երկրների մեծ մասում տարվա փոփոխությունը չի համարվում տոն, և այդ օրը մզկիթներում միայն կարդում են հիջրայի մասին քարոզը։

Քանի որ մուսուլմանական տարին 11-12 օրով կարճ է Գրիգորյան օրացույցից (այն հիմնված է լուսնային, այլ ոչ թե արեգակնային օրացույցի վրա), նրա սկիզբը գրիգորյան համակարգում «լողացող է» և ամեն տարի տեղաշարժվում է նշված ժամկետով։ Չնայած որոշ իսլամական կազմակերպություններ նախընտրում են առանձնացնել նոր ամիսը (հետևաբար և նոր տարին) ըստ Լուսնի տեղական դիտարկումների, մուսուլմանական օրացույցին (օրինակ՝ Սաուդյան Արաբիան) երկրների մեծամասնությունը ամսաթվի որոշման համար օգտագործում է աստղագիտական հաշվարկները։

Մուսուլմանները, այդ թվում նաև քրիստոնյա երկրներում ապրողները, որպես կանոն Ամանորը չեն նշում ո՛չ իսլամական, ո՛չ էլ քրիստոնեական օրացույցով, քանի որ մուսուլմանական Ամանորը տոն չի համարվում, իսկ Ամանորը տոնելը քրիստոնեական օրացույցով համարվում է միաստվածության սկզբունքի խախտում։ Մուսուլմանական երկրներում Ամանորը քրիստոնեական օրացույցով տոնել կամ պարզապես «խորհուրդ չի տրվում» կամ ուղղակիորեն արգելված է, օրինակ՝ Բրունեյում, որի օրենսդրությունը հիմնված է շարիաթի վրա, դրա համար նախատեսված է պատիժ՝ տուգանքի կամ հինգ տարի ազատազրկման տեսքով։ Հետխորհրդային մուսուլմանական մի շարք երկրներում, որոնք քրիստոնեական Ամանորի տոնումը ժառանգել են ԽՍՀՄ-ից, քրիստոնեական Ամանորի տոնակատարությունը Նոռուզով փոխարինելու միտում կա։

## Տես նաև
* Նոռուզ

## Ծանոթագրություններ

## Գրականություն
* Crump W. D. Encyclopedia of New Year’s Holidays Worldwide. McFarland, 2014. 319 p.

Կատեգորիա:Ամանոր
Կատեգորիա:Իսլամական տերմիններ
Կատեգորիա:Իսլամական տոներ
Կատեգորիա:Կրոնական տերմինաբանություն
Կատեգորիա:Շարժական տոներ